cyanic-selkie/wikianc huggingface dataset:
Βασίλειος Μπρακατσούλας
Βιογραφία
Πήρε μέρος στην Εθνική Αντίσταση. Το 1943, σε ηλικία 14 ετών, εντάχθηκε ως αετόπουλο στην ΕΠΟΝ. Αργότερα εντάχθηκε στον χώρο της Αριστεράς και σύντομα αναδείχθηκε ως στέλεχος των οργανώσεων της νεολαίας και των φοιτητών. Η πολιτική του δράση ξεκινά το Νοέμβριο του 1949 ενόψει των γενικών εκλογών της 5/3/1950, υποστηρίζοντας τη Δημοκρατική Παράταξη με ηγέτες τους Αλέξανδρο Σβώλο, Γιάννη Σοφιανόπουλο, Νεόκοσμο Γρηγοριάδη και Σταμάτη Χατζήμπεη. Αμέσως μετά τις εκλογές, εκλέγεται γενικός γραμματέας της Νεολαίας του κόμματος των Αριστερών Δημοκρατικών του Γιάννη Σοφιανόπουλου. Στη συνέχεια μετείχε στην ίδρυση της ΕΔΑ υπό την ηγεσία του Γιάννη Πασαλίδη. Το 1951 εξελέγη μέλος της κεντρικής επιτροπής της Ενιαίας Δημοκρατικής Νεολαίας Ελλάδας (Ε.Δ.Ν.Ε.) και επιμελήθηκε της υποψηφιότητας ως βουλευτή Λάρισας του παράνομου Νίκου Πλουμπίδη, μέλος του Π.Γ του ΚΚΕ.
Ο Μπρακατσούλας παρακολούθησε τη δίκη του Νίκου Μπελογιάννη και των συντρόφων του και συμμετείχε σε κινήσεις υπεράσπισης των κατηγορούμενων.
Επίσης, ως τελειόφοιτος της Νομικής Σχολής Αθηνών συνελήφθη προς εκτόπιση τον Μάρτιο του 1952, διότι κατά το διατακτικό της σχετικής απόφασης «ηγήθηκε των διαδηλώσεων των φοιτητών της Αθήνας υπέρ της Ενώσεως της Κύπρου με την Ελλάδα» και μετά ένα μήνα περίπου απολύθηκε ύστερα από έντονες διαμαρτυρίες των Κυπρίων φοιτητών και σχετικό διάβημα του Εθνάρχη της Κύπρου Μακαρίου.
Τις στρατιωτικές του υποχρεώσεις εκπλήρωσε στη Μακρόνησο υπό καθεστώς πειθαρχικής διαβίωσης, όπου βασανίστηκε και νοσηλεύθηκε στο 401 Σ.Ν.Α.
Άσκησε το επάγγελμα του δικηγόρου αρχικά από το 1954 στην Καρδίτσα και από το 1970 στην Αθήνα, στον Άρειο Πάγο και στο Συμβούλιο Επικρατείας. Επί χρόνια πολλά υπερασπίσθηκε αφιλοκερδώς στα δικαστήρια και στις διοικητικές αρχές διωκόμενους πολίτες που αγωνίζονταν για τις ιδέες και τα δικαιώματά τους.
Τραυματίσθηκε σοβαρά στο κεφάλι ως βουλευτής της ΕΔΑ και υπέστη εγκεφαλική διάσειση από πλήγματα των αστυνομικών και παρακρατικών στην πλατεία Συντάγματος στις 15 Μαΐου 1961, διότι σε διαδήλωση υποστήριξε την αποφυλάκιση των κρατουμένων και νοσηλεύθηκε στο Δημοτικό Νοσοκομείο Αθηνών. Επίσης στις 15/10/1961 δέχτηκε στο χωρίο Αχλαδιά Καρδίτσας επίθεση με πέτρες στο κεφάλι, υπέστη εγκεφαλική διάσειση και νοσηλεύθηκε στην Ιδιωτική Κλινική Χαρίτου στην Καρδίτσα. Ο ίδιος ισχυρίστηκε πως την περίοδο των εκλογών του 1961 σχεδιάστηκαν εναντίον του άλλες τρεις δολοφονικές επιθέσεις, οι οποίες ωστόσο ματαιώθηκαν από αντιδράσεις και καταγγελίες πολιτών. Αργότερα αγωνίσθηκε ενάντια στη Χούντα των Συνταγματαρχών (1967-1974) από την οποία φυλακίσθηκε και εξορίσθηκε για τρία χρόνια στη Γυάρο και το Παρθένι της Λέρου.
Εκλέχθηκε βουλευτής Καρδίτσας με την ΕΔΑ το 1958 σε ηλικία 29 ετών, ο νεότερος τότε βουλευτής του Ελληνικού Κοινοβουλίου. Αργότερα εκλέχθηκε βουλευτής του ΠΑΣΟΚ άλλες τέσσερις φορές (1989, 1989, 1990 και 1993). Διετέλεσε πρόεδρος της Επιτροπής Κοινωνικών Υποθέσεων της Βουλής και κοινοβουλευτικός εκπρόσωπος του ΠΑΣΟΚ.
Υπηρέτησε ακόμα επί χρόνια ως νομάρχης Μαγνησίας (1982-1984) και Ιωαννίνων (1984-1986), περιφερειάρχης Ν. Αιγαίου (1987-1989) και γενικός γραμματέας του υπουργείου Εργασίας και Κοινωνικών Ασφαλίσεων (1996 - 2000).
Τιμήθηκε από την ελληνική πολιτεία με διπλώματα και μετάλλια για τους εθνικούς και δημοκρατικούς του αγώνες και για τις επί πενταετία διώξεις, φυλακίσεις και εκτοπίσεις του στη Μακρόνησο, Γυάρο, Λέρο και στις φυλακές Λάρισας και Αίγινας. Επί δωδεκαετία υπήρξε πρόεδρος και στη συνέχεια επίτιμος πρόεδρος της Πανελλήνιας Οργάνωσης Αγωνιστών της Εθνικής Αντίστασης (Π.Ο.Α.Ε.Α) και ήδη είναι μέλος του τριμελούς προεδρείου του Εθνικού Συμβουλίου Διεκδίκησης των Οφειλών της Γερμανίας προς την Ελλάδα.
Υπήρξε επίσης συνεργάτης σε θέματα πολιτικού, ιστορικού και λογοτεχνικού περιεχομένου διαφόρων εφημερίδων και περιοδικών της ιδιαίτερης πατρίδας του, της Καρδίτσας, επίσης εκδότης για πολλά χρόνια της εβδομαδιαίας εφημερίδας "Η Φωνή της Καρδίτσας".
Ντικίλ
Η Ντικίλ (αραβικά: دخيل, γαλλικά: Dikhil) είναι η πέμπτη μεγαλύτερη πόλη του Τζιμπουτί. Είναι η πρωτεύουσα της Περιφέρειας Άρτα. Έχει πληθυσμό 18.013 κατοίκων (2012).
Βασίλειος Μπρακατσούλας
Βιογραφία
Για την πνευματική του προσφορά και το συγγραφικό του έργο δημοσιεύθηκαν επαινετικά κείμενα κατά καιρούς στον αθηναϊκό ημερήσιο και περιοδικό τύπο από τον Γιώργο Μαύρο, πρόεδρο της Ένωσης Κέντρου, τον Θ. Φραγκόπουλο, λογοτέχνη και κριτικό τέχνης τους καθηγητές Πανεπιστημίου  Αύγουστο-Κωνσταντίνο Μπαγιόνα, Βασίλη Αναγνωστόπουλο, Κώστα Μπέη, Ευάγγελο Βενιζέλο, Τερέζα Βαλαλά - Πετζοπούλου, Φανούρη Βώρο, Χρήστο Ζιωγάνα, τον αείμνηστο  Ηλία Παρασκευά, διαπρεπή νομικό, και από πολλούς άλλους υπουργούς, βουλευτές και συγγραφείς.
Ντικίλ
Γεωγραφία
Η Ντικίλ βρίσκεται νότια-κεντρικά του Τζιμπουτί και νοτιοανατολικά της Περιφέρειας Ντικίλ. Το μέγιστο υψόμετρο είναι 484 μέτρα.
Βασίλειος Μπρακατσούλας
Βιογραφία
Τέλος, υπό τις παραπάνω ιδιότητες έλαβε μέρος σε διεθνή συνέδρια - συναντήσεις και προς το σκοπό αυτό πραγματοποίησε ταξίδια σε όλες τις χώρες της Ευρώπης, της πρώην Σοβιετικής Ένωσης,  στις Η.Π.Α, στην Κούβα, την Τουρκία, την Κύπρο, το Ισραήλ, την Κίνα, την Αίγυπτο και τη Ν. Αφρική (Συνομιλία με το χρόνο).
Ντικίλ
Κλίμα
Η ετήσια υψηλή θερμοκρασία κατά μέσο όρο είναι 28 °C (82,4 °F) και η χαμηλή 23,5 °C (74,3 °F).
Δείτε επίσης
Ντικίλ
Βασίλειος Μπρακατσούλας
Βιογραφία
Μαζί με τον αείμνηστο αδελφό του Αθανάσιο χρηματοδότησαν εξ ολοκλήρου ως δωρεά τους προς το Δήμο Καρδίτσας τη μελέτη αποκατάστασης του διατηρητέου κτιριακού συγκροτήματος της "Παλαιάς Ηλεκτρικής" Καρδίτσας και μετατροπής του σε εκθεσιακό χώρο - πνευματικό κέντρο.
Παραπομπές
Κατηγορία:Βουλευτές Καρδίτσας Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές εκλεγμένοι με την ΕΔΑ Κατηγορία:Περιφερειάρχες Νοτίου Αιγαίου Κατηγορία:Έλληνες νομικοί Κατηγορία:Έλληνες συγγραφείς Κατηγορία:Νομάρχες Ιωαννίνων Κατηγορία:Νομάρχες Μαγνησίας Κατηγορία:Έλληνες αντιστασιακοί
Tesserarius
Tesserarius ήταν το όνομα μιας βαθμίδας του στρατού της Αρχαίας Ρώμης. Το άτομο αυτό ήταν υπεύθυνο για να παραλαμβάνει τις συνθηματικές λέξεις από το διοικητή και για να διασφαλίζει την εμπιστευτικότητά τους. Από εκεί προέρχεται και το όνομά του, καθώς «tessera» ονομαζόταν ένα μικρό πλακίδιο όπου καταγράφονταν τα συνθηματικά. Επιπλέον οργάνωνε και διοικούσε τους νυχτερινούς σκοπούς. Υπήρχε μονάχα ένας ανά εκατονταρχία και ιεραρχικά βρισκόταν αμέσως πιο κάτω από τον optio. Ο μισθός του ήταν μίαμιση φορά («sesquiplicarii») υψηλότερος από αυτόν του μέσου λεγεωναρίου.
Κατηγορία:Βαθμοφόροι ρωμαϊκού στρατού
Αετοφόρος
thumb|200px|Το έμβλημα γνωστό ως "aquila". Aquilifer (αετοφόρος) ήταν παραταξιακός και τιμητικός τίτλος λεγεωνάριου του στρατού της Αρχαίας Ρώμης. Για την ακρίβεια, ήταν ο υψηλότερα ιστάμενος από την ομάδα των ατόμων που μετέφεραν στη μάχη τα εμβλήματα του ρωμαϊκού στρατού. Το όνομά του προέρχεται από το είδος του εμβλήματος που κρατούσε, καθώς «aquila» σημαίνει «αετός». Ο αετός έγινε επίσημο σύμβολο το 104 π.Χ. κατά τις στρατιωτικές μεταρρυθμίσεις του Γάιου Μάριου. Παλαιότερα χρησιμοποιούνταν και άλλα ζώα όπως ο λύκος, το αγριογούρουνο, ο ταύρος και το άλογο.
Το έμβλημα του αετού ήταν ό,τι σημαντικότερο για τη λεγεώνα και τυχόν απώλειά του σήμαινε μεγάλη ατίμωση. Αναπαρίστανε έναν αετό με υπερυψωμένες τις πτέρυγες, τον οποίο περιέβαλε δάφνινο στεφάνι. Στεκόταν επάνω σε μια στενή τραπεζοειδή βάση, η οποία τοποθετούταν στην κορυφή ενός κονταριού το οποίο κρατούσαν ψηλά. Επειδή ακριβώς τα χέρια του στρατιώτη ήταν κατειλημμένα από το έμβλημα και το όπλο του, μετέφερε μαζί του μια μικρή κυκλική ασπίδα, την «parma», η οποία δενόταν με λουριά στο χέρι του.
Η θέση του aquilifer ήταν ιδιαίτερα τιμητική και υπήρχε μοναχά ένας ανά λεγεώνα. Ιεραρχικά βρισκόταν αμέσως πιο κάτω από τον εκατόνταρχο και πάνω από τους optiones. Λάμβανε διπλάσιο μισθό από τους απλούς λεγεωναρίους, ενώ είναι πιθανό να ξεχώριζε και ενδυματολογικά από τους άλλους εμβληματοφόρους. Αναμενόταν από εκείνον να προστατέψει με τη ζωή του το ιερό έμβλημα και υπάρχουν καταγεγραμμένα παραδείγματα όπου κάποιος από αυτούς ορμούσε στη μάχη συμπαρασύροντας τους συναδέλφους του, ανυψώνοντας το ηθικό τους.
Κατηγορία:Βαθμοφόροι ρωμαϊκού στρατού
Θεόδωρος Βιδάλης
Ο Θεόδωρος Βιδάλης είναι Έλληνας πρώην πυγμάχος, διαιτητής πυγμαχίας και διεθνής διαιτητής καλαθόσφαιρας, κομισάριος μπάσκετ και πρόεδρος του Συνδέσμου Ελλήνων Διαιτητών Καλαθοσφαίρισης Αττικής (ΣΕΔΚΑ) . Κατά την πολυετή του καριέρα διαιτήτευσε εκατοντάδες αγώνες μπάσκετ των εγχώριων και διεθνών διοργανώσεων. Μετά τη λήξη της σταδιοδρομίας του σαν διαιτητής, ανέλαβε διάφορα διοικητικά πόστα στην υπηρεσία του αθλήματος. Ήταν νυμφευμένος αλλά η συζυγός του Στέλλα απεβίωσε από ανακοπή
Παραπομπές
Κατηγορία:Καλαθοσφαίριση στην Ελλάδα Κατηγορία:Έλληνες διαιτητές καλαθοσφαίρισης Κατηγορία:Πυγμαχία
ΦΚ Ζανκτ Γκάλεν
Η ΦΚ Ζανκτ Γκάλεν (γερμανικά: Fussballclub St. Gallen 1879) είναι μια ελβετική ποδοσφαιρική ομάδα από την πόλη Ζανκτ Γκάλεν. Αγωνίζεται στο Πρωτάθλημα ποδοσφαίρου Ελβετίας. Ιδρύθηκε στις 19 Απριλίου 1879. Είναι η παλαιότερη εν ζωή ελβετική ομάδα. Ωστόσο, είναι λιγότερο πετυχημένη ομάδα σε σχέση με άλλες ομάδες. Έχει κερδίσει δύο φορές το πρωτάθλημα Ελβερίας (1903-04, 1999-2000). Την τελευταία δεκαετία υποβιβάστηκε δύο φορές στη Τσάλεντζ Λιγκ Ελβετίας.
Εξωτερικοί σύνδεσμοι
Κατηγορία:Ποδοσφαιρικές ομάδες Ελβετίας Κατηγορία:ΦΚ Ζανκτ Γκάλεν Κατηγορία:Ιδρύσεις ποδοσφαιρικών ομάδων το 1879
Δήμος Καζλού Ρουντά
Ο δήμος Καζλού Ρουντά (λιθουανικά: Kazlų Rūdos savivaldybė) είναι ένας από τους 60 δήμους της Λιθουανίας. Βρίσκεται στο νότιο τμήμα της χώρας. Πρωτεύουσα είναι η Καζλού Ρουντά. Έχει πληθυσμό 14.900 κατοίκους. Περιλαμβάνει τα χωριά: Αντανάβας;; (Antanavas), Μπαγκοτόγι;; (Bagotoji), Γιανκάι;; (Jankai), Αζουόλου Μπούντα;; (Ąžuolų Būda), Μπεμπρουλισκές;; (Bebruliškės), Πλουτισκές;; (Plutiškės) και Μπούντα;; (Būda).
Εξωτερικοί σύνδεσμοι
Κατηγορία:Δήμοι της Λιθουανίας
Άγιος Υπάτιος Λήμνου
Ο Άγιος Υπάτιος ή Ανυπάτης είναι ένας μικρός οικισμός της Λήμνου κοντά στο χωριό Ρεπανίδι. Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης).
Από το 1999 έως το 2010 σύμφωνα με την τότε διοικητική διαίρεση της Ελλάδας ανήκε στο δημοτικό διαμέρισμα Ρεπανιδίου του  Δήμου Μούδρου. Παλαιότερα ανήκε στον νομό Λέσβου.
Θέση
Κοντά στο Ρεπανίδι, σε απόσταση 800-1000 μέτρων, βρίσκεται ο Ανυπάτης ή Αϋπάτης, όπως τον αποκαλούν οι ντόπιοι, ο Άγιος Υπάτιος κατά την επίσημη ονομασία. Το χωριό είναι κτισμένο σ’ ένα βαθύπεδο ανατολικά του Κότσινου και η θέση του πίσω από κάποιους χαμηλούς λόφους το κάνει σχετικά αθέατο από τη θάλασσα. Στην περιοχή υπάρχουν πολλά νερά, εύφορα εδάφη με σιτηρά κι αμπέλια και αρκετά δέντρα, κυρίως βελανιδιές.
Λίγα σπίτια αποτελούν τον οικισμό, από τα οποία μόνο τρία-τέσσερα είναι κατοικήσιμα. Τα περισσότερα χρησιμοποιούνται ως αποθηκευτικοί χώροι όσων έχουν ιδιοκτησίες στη γύρω αγροτική περιφέρεια. Ανήκει στο δημοτικό διαμέρισμα Ρεπανιδίου χωρίς να σημειώνεται ως ξεχωριστός οικισμός στις απογραφές, αφού δεν έχει μόνιμους κατοίκους.
Ιστορικές πληροφορίες
Κατά την ύστερη τουρκοκρατία (1650-1912) ο Ανυπάτης παρουσίαζε αξιόλογη κίνηση. Πιθανότατα εκεί κοντά βρισκόταν αρχικά το Ρεπανίδι, σύμφωνα με τα αναφερόμενα από τον Belon (1548). Για πρώτη φορά αναφέρεται από τον Covel ως "Hagia-pate" το 1677 περίπου, δηλαδή λίγα χρόνια μετά την καταστροφή του κάστρου του Κότσινου από τους Ενετούς, που συνέβη στα 1656-57. Είχε μια μεγάλη κρήνη, στην οποία έπλεναν τη Λημνία γη και την ετοίμαζαν για να σφραγιστεί. Τη αρμοδιότητα να εξορύσσει, να σφραγίζει και να διαθέτει τη λημνία γη είχε ο χότζας του χωριού ως το 1900-04, όπως αναφέρει σε άρθρο του ο παπά-Αγγελής Μιχέλης, που υπηρετούσε ως δάσκαλος στο κοντινό Ρεπανίδι.
Οι περιηγητές σημειώνουν το χωριό με διάφορες παραλλαγές του ονόματος, όπως: Haipati (1785, Choiseul-Gouffier), Aipati (Conze, 1858), Aioupati (1894, De Launay) και Aipati (Fredrich, 1904). Αντιθέτως, τόσο στα κοινοτικά έγγραφα -από το 1854 τουλάχιστον-, όσο κι από το Μοσχίδη σε άρθρο του στην εφ. Νέα Ημέρα Τεργέστης (φ.1349/1900), σημειώνεται ως Άγιος Υπάτιος.
Το όνομα
Ύπαρξη ναού προς τιμήν του συγκεκριμένου αγίου δεν αναφέρεται ούτε στις πηγές ούτε από την προφορική παράδοση. Όμως, το τοπωνύμιο μας πηγαίνει στα πρώιμα βυζαντινά χρόνια, δεδομένου ότι ο συγκεκριμένος άγιος έζησε τον 4ο αιώνα, έλαβε μέρος στην πρώτη οικουμενική σύνοδο ως επίσκοπος Γαγγρών κι ασφαλώς γνωρίστηκε με τον επίσκοπο Ηφαιστίας Στρατήγιο. Ο Υπάτιος δολοφονήθηκε από φανατικούς ειδωλολάτρες στην περιφέρεια Τραπεζούντος στα χρόνια του αυτοκράτορα Κωνστάντιου Β΄ (337-361). Ίσως λοιπόν ο Στρατήγιος έκτισε κάποιο ναό στη μνήμη του, ο οποίος αργότερα ερειπώθηκε αλλά απέμεινε το τοπωνύμιο. Κάτι ανάλογο ισχύει και για τον παλιό οικισμό Άγ. Αλεξάνδρος της περιφέρειας Κοντοπουλίου.
Οθωμανική περίοδος
Οι Τούρκοι αγάδες του Αϋπάτη είχαν τις προσόδους των αγροτοκτηνοτροφικών εκτάσεων της βορειοανατολικής Λήμνου, προς Κοντοπούλι και Πλάκα, γι’ αυτό επέλεξαν τον Αϋπάτη ως τόπο μόνιμης εγκατάστασης. Ίδρυσαν σχολείο και τζαμί, το οποίο αναφέρεται ως το μεγαλύτερο της ανατολικής Λήμνου. Κοντά τους συνοικίστηκαν και χριστιανοί, αρχικά ως κεχαγιάδες και μεταγενέστερα ως μικροκτηματίες. Σιγά-σιγά ο πληθυσμός τους αυξήθηκε και το 1732 έκτισαν την εκκλησία του Αγίου Αθανασίου, η οποία υπάρχει μέχρι σήμερα.
Το 1854 ιερέας του Αϋπάτη ήταν ο παπά-Γιάννης και το 1856 107 άνδρες ηλικίας 18-60 ετών πλήρωσαν φόρο 3424 γρόσια, ώστε να γλιτώσουν τη στράτευση. Συνεπώς, ο οικισμός ήταν ακόμα ακμαίος και είχε μικτό πληθυσμό χριστιανών και μουσουλμάνων. Το 1858 ο Conze βρήκε στην εκκλησία του Αγίου Αθανασίου μια αρχαία επιγραφή προερχόμενη από την Ηφαιστία. Υπήρχε επίσης τζαμί.
Από την περίοδο αυτή ο χριστιανικός πληθυσμός του Αϋπάτη άρχισε να λιγοστεύει καθώς όσοι κάτοικοι είχαν ιδιοκτησίες κοντά στην Πλάκα ή στην Παναγία, μετακόμισαν μόνιμα εκεί και ίδρυσαν τους ομώνυμους οικισμούς, στα 1860-65. Στις απογραφές της Μητρόπολης Λήμνου από 40 οικογένειες χριστιανών το 1863, μόλις 25 καταγράφηκαν το 1874. Επίσης, το 1874 υπήρχαν 37 κατοικίες. Σύμφωνα με προφορικές μαρτυρίες, η μετακίνηση του χριστιανικού πληθυσμού συνεχίστηκε και στα επόμενα χρόνια προς το Κοντοπούλι, το Ρωμανού και το Ρεπανίδι.
Το 1878 έχουμε την τελευταία αναφορά του οικισμού σε κοινοτικό έγγραφο, όταν έστειλε στην παλλημνιακή συνέλευση ως αντιπρόσωπο τον Κωνσταντίνο Αναγνώστου. Η σταδιακή εγκατάλειψη αποδεικνύεται κι από το γεγονός ότι δεν έγινε ποτέ προσπάθεια να ιδρυθεί κοινοτικό σχολείο στο χωριό, έστω μονοτάξιο. Το 1885 που πέρασε ο Reinach υπήρχαν Τούρκοι κάτοικοι, ενώ το 1889 ο Tozer βρήκε το τζαμί με το μιναρέ. Όμως οι χριστιανοί κάτοικοι είχαν φύγει, εκτός από λίγες οικογένειες. Το 1904 ο Fredrich βρήκε το χωριό σχεδόν εγκαταλελειμμένο ακόμα κι από τους Τούρκους.
Νεότερη εποχή
Σήμερα, τα κτίσματα που τραβούν την προσοχή του επισκέπτη είναι: η οθωμανικής τεχνοτροπίας πέτρινη βρύση από κόκκινο πωρόλιθο και ο ναός του Αγίου Αθανασίου. Στη λιθοδομή του φέρει ενσωματωμένα διάφορα ξένα μέλη κανιβαλισμένα από προγενέστερα κτίσματα, ενώ στον περίβολο κείνται θραύσματα κιόνων, κομμάτια σκαλισμένων μαρμάρων κλπ. Στο εσωτερικό του ξεχωρίζει το εξαιρετικής τέχνης επιχρυσωμένο, ξυλόγλυπτο τέμπλο, από το οποίο τελευταία εκλάπη ο σκαλιστός σταυρός. Υπάρχει άλλο ένα εξωκλήσι, η Αγ. Μαρίνα.
Βιβλιογραφία
Αγιος Υπατιος
ΦΚ Πάσος ντε Φερέιρα
Η ομάδα έχει κερδίσει το πρωτάθλημα Σεγκούντα Λίγκα. Την περίοδο 2006–07 τερμάτισε στην έκτη θέση του πρωταθλήματος, την υψηλότερη που πέτυχε μέχρι σήμερα, παίρνοντας το εισιτήριο για συμμετοχή στα προκριματικά του κυπέλλου ΟΥΕΦΑ. Την περίοδο 2008-09 εξασφάλισε και πάλι τη συμμετοχή της στα προκριματικά του Γιουρόπα Λιγκ ως φιναλίστ του Κυπέλλου Πορτογαλίας.Τη σεζόν 2012-13 εξασφάλισε για πρώτη φορά στην ιστορία της τη 3η θέση(με 54 βαθμούς) του πορτογαλικού πρωταθλήματος η οποία οδηγεί στα προκριματικά του Τσάμπιον Λιγκ.
Πηγές
Κατηγορία:Ποδοσφαιρικές ομάδες Πορτογαλίας Κατηγορία:Ιδρύσεις αθλητικών συλλόγων το 1950 Κατηγορία:Ιδρύσεις ποδοσφαιρικών ομάδων το 1950
1997
Η τρέχουσα σελίδα αφορά το έτος 1997 κατά το Γρηγοριανό ημερολόγιο
Θάνατοι
Κατηγορία:Έτη
50 Βιργινία
Η Βιργινία είναι ένας μεγάλος και πολύ σκοτεινόχρωμος αστεροειδής της Κύριας Ζώνης Αστεροειδών (απόλυτο μέγεθος όπως ορίζεται για το Ηλιακό Σύστημα 9,24). Ανακαλύφθηκε στις 4 Οκτωβρίου 1857 από τον Αμερικανό αστρονόμο Τζέιμς Φέργκιουσον (καθώς παρατηρούσε από την Ουάσινγκτον) και ανεξάρτητα στις 19 Οκτωβρίου του ίδιου έτους από τον Γερμανό αστρονόμο Καρλ Τέοντορ Ρόμπερτ Λούτερ, ο οποίος παρατηρούσε από το Ντίσελντορφ. Αλλά η δεύτερη χρονικά ανακάλυψη ανακοινώθηκε πρώτη.
Η μέση διάμετρος της Βιργινίας υπολογίσθηκε σε 99,8 χλμ., ενώ η μάζα της εκτιμάται σε 1000 τρισεκατομμύρια τόνους. Η μέση επιτάχυνση της βαρύτητας στον ισημερινό της Βιργινίας εκτιμάται σε 2,79 cm/sec², δηλαδή η βαρύτητα εκεί είναι 350 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 52,8 m/sec.
Δεν είναι γνωστός ο φασματικός τύπος της Βιργινίας (πιθανώς C). Το άλβεδό της είναι 0,036 (από τα μικρότερα για αστεροειδή). Η μέση θερμοκρασία στην επιφάνειά της υπολογίζεται σε 102 βαθμούς Κελσίου κάτω από το μηδέν.
Είναι άγνωστο εάν και με ποια περίοδο περιστρέφεται η Βιργινία γύρω από τον εαυτό της.
Εξωτερικοί σύνδεσμοι
Βιργινια
Ντανούτα Ντμόφσκα
Η Ντανούτα Μαουγκοζάτα Ντμόφσκα-Αντζέγιουκ (πολωνικά: Danuta Małgorzata Dmowska-Andrzejuk) (γενν. 1 Μαρτίου 1982) είναι Πολωνή πολιτικός, πρώην αθλήτρια της ξιφασκίας και Παγκόσμια Πρωταθλήτρια Σπάθας το 2005. Κατά τα έτη 2019-2020, υπηρέτησε ως Υπουργός Αθλητισμού στο δεύτερο Υπουργικό Συμβούλιο του Ματέους Μοραβιέτσκι.
Νεότερα χρόνια και εκπαίδευση
Το 2001 αποφοίτησε από το 45ο Λύκειο «Ρομούαλντ Τράουγκουτ» στη Βαρσοβία της Πολωνίας. Σπούδασε στην Ακαδημία Φυσικής Αγωγής «Γιούζεφ Πιουσούτσκι» της Βαρσοβίας.
Αθλητική καριέρα
Η Ντμόφσκα ξεκίνησε την ξιφασκία όταν ήταν 10 ετών. Στην αρχή πάλεψε με ξίφος αλλά σε ηλικία 12 ετών άρχισε να προπονείται με σπάθα. Τον Ιανουάριο του 2005, ήταν 2η στον Διαγωνισμό του Παγκοσμίου Κυπέλλου στην Πράγα. Τον Ιούνιο του 2005, ήταν 3η στο Παγκόσμιο Κύπελλο της Βαρκελώνης. Τον Οκτώβριο του 2005 σημείωσε τη μεγαλύτερη επιτυχία της μέχρι τότε καριέρας της, στο Παγκόσμιο Πρωτάθλημα της Λειψίας, καθώς κατέκτησε το ατομικό χρυσό μετάλλιο. Στον τελικό κέρδισε την Εσθονή ξιφομάχο, Μάαρικα Βόσου. Το Νοέμβριο του 2005, ήρθε δεύτερη στο τουρνουά Masters ξιφασκίας στο Λεβαλουά-Περέ του Παρισιού, χάνοντας από την αργυρή Ολυμπιονική του 2004, τη Γαλλίδα ξιφομάχο, Λορά Φλεσέλ-Κολοβίτς. Στη διοργάνωση συμμετείχαν οι οκτώ κορυφαίες γυναίκες ξιφομάχοι του κόσμου. Κατέλαβε την 28η θέση στο Ευρωπαϊκό Πρωτάθλημα 2005 στο Ζάλαεγκερσεγκ της Ουγγαρίας.
Η Ντμόφσκα ήταν μέλος του αθλητικού συλλόγου Λέγκια Βαρσοβίας. Εκπροσώπησε την Πολωνία ως νεαρή και ως γυναίκα. Σε εθνικές διοργανώσεις, έχει κερδίσει το Ατομικό Εθνικό Πρωτάθλημα Εφήβων Πολωνίας, το Εθνικό Ατομικό Πρωτάθλημα Πολωνίας, το Ομαδικό Πρωτάθλημα Πολωνίας, το Κύπελλο Νέων Πολωνίας και το Κύπελλο Πολωνίας. Έχει κερδίσει το Πολωνικό Πρωτάθλημα στη σπάθα το 2004 και το 2006.
Πολιτική καριέρα
Στις 5 Δεκεμβρίου 2019, διορίστηκε Υπουργός Αθλητισμού από τον Πρόεδρο της Πολωνίας. Καθαιρέθηκε από τα καθήκοντά της στις 6 Οκτωβρίου 2020 λόγω εκκαθάρισης ξεχωριστού υπουργείου. Τον ίδιο μήνα έγινε πληρεξούσιος του Πρωθυπουργού για τη δημιουργία του Εθνικού Αθλητικού Κέντρου (Narodowe Centrum Sportu). Τον Απρίλιο του 2021, ο Υπουργός Κρατικών Περιουσιακών Στοιχείων, Γιάτσεκ Σάσιν, την διόρισε ως κοινωνική σύμβουλο και πρόεδρο της ομάδας για αθλητικές χορηγίες από εταιρείες του Κρατικού Ταμείου.
Προσωπική ζωή
Το 2007, παντρεύτηκε τον, επίσης, αθλητή της ξιφασκίας, Ρόμπερτ Αντζέγιουκ.
Παραπομπές
Κατηγορία:Πολωνές αθλήτριες της ξιφασκίας Κατηγορία:Πολωνές πολιτικοί Κατηγορία:Αποδέκτες του Χρυσού Σταυρού της Αξίας (Πολωνία)
Ατομική επιχείρηση
Η ατομική επιχείρηση είναι η πιο παλιά και πιο απλή επιχείρηση. Ιδρύεται και διοικείται από ένα άτομο, το οποίο ως ιδιοκτήτης και διοικητής έχει την ευθύνη όλων των αποφάσεων και των συνεπειών τους, ασκώντας αυτεπιστασία.
Πλεονεκτήματα
Η ατομική επιχείρηση χαρακτηρίζεται από μεγάλη ευελιξία και προσαρμοστικότητα στις αλλαγές της αγοράς, ενώ συνδέεται στενά με το πρόσωπο του ιδιοκτήτη της. Ειδικότερα πλεονεκτήματά της είναι:
Μειονεκτήματα
Τα μειονεκτήματα της ατομικής επιχείρησης μπορεί να καταστούν κατά περιπτώσεις αποφασιστικής σημασίας που να εξουδετερώνουν τα παραπάνω πλεονεκτήματα. Αυτά είναι κυρίως:
Σημείωση
Κατηγορία:Εταιρική μορφή
Συμβουλιακός κομμουνισμός
Ο συμβουλιακός κομμουνισμός είναι μία υπεραριστερή κίνηση με καταγωγή από Γερμανία και Ολλανδία το 1920. Τέτοιο κόμμα ήταν το Κομμουνιστικό Εργατικό Κόμμα της Γερμανίας (KAPD), που ιδρύθηκε το 1918. Ο συμβουλιακός κομμουνισμός τοποθετείται ανάμεσα στον αριστερό μαρξισμό και στον ελευθεριακό σοσιαλισμό.
Παρά την κοινή γενική κατεύθυνση, οι συμβουλιακοί κομμουνιστές είχαν κατά καιρούς αρκετές διαφορές μεταξύ τους. Η βασική αρχή του κομμουνισμού είναι ότι πρέπει η κυβέρνηση και η οικονομία να διαχειρίζονται από τα εργατικά συμβούλια τα οποία απαρτίζονται από αντιπροσώπους που εκλέγονται στον χώρο εργασίας και είναι ανακλητά ανά πάσα στιγμή. Ως εκ τούτου, οι συμβουλιακοί κομμουνιστές αντιτάχθηκαν στον κρατικό αυταρχικό γραφειοκρατικό σοσιαλισμό. Η ιδέα ενός «επαναστατικού κόμματος» τους βρίσκει αντίθετους, δεδομένου ότι οι συμβουλιακοί κομμουνιστές πιστεύουν ότι μια επανάσταση υπό την ηγεσία ενός κόμματος θα παραγάγει αναγκαστικά κομματική δικτατορία. Οι συμβουλιακοί κομμουνιστές στηρίζουν τη δημοκρατία του εργαζομένου, επιδιώκοντας να παραχθεί μια ομοσπονδία των εργατικών συμβουλίων.
Εξωτερικοί σύνδεσμοι
Κατηγορία:Κομμουνισμός Κατηγορία:Μαρξισμός
The Way I Am (βιβλίο)
Το The Way I Am είναι μια αυτοβιογραφία από τον Αμερικανό ράπερ Eminem, που εκδόθηκε στις 21 Οκτωβρίου 2008. Γράφτηκε σε συνεργασία με τον δημοσιογράφο Sacha Jenkins και δημοσιεύτηκε από τον εκδοτικό οίκο Dutton.
Είναι μια συλλογή από προσωπικές ιστορίες, αντανακλάσεις, φωτογραφίες, αυθεντικές εικονογραφήσεις και χειρόγραφους στίχους του Eminem. Περιγράφει τα προβλήματα και τους αγώνες του με τη φτώχεια, τα ναρκωτικά, τη φήμη, την (ερωτική) απογοήτευση,το θάνατο του καλύτερού του φίλου, Proof, την οικογένεια και την κατάθλιψη, μαζί με ιστορίες για την άνοδό του στη δόξα και σχόλια σχετικά με παλαιότερες αντιπαραθέσεις που είχε.
Το βιβλίο παρουσιάζεται με φωτογραφίες από τη ζωή του Eminem που δεν είχαν εκδοθεί ποτέ στο παρελθόν. Έχει, επίσης, πρωτότυπα σχέδια, ανέκδοτα ως τότε χαρτιά με στίχους, και άλλα σπάνια αναμνηστικά.
Ο τίτλος της αυτοβιογραφίας προέρχεται απο το τραγούδι με στο ίδιο όνομα.
Κύπελλο Κύπρου ποδοσφαίρου ανδρών 2004-05
Το Κύπελλο Κύπρου 2004-05 ήταν η 63η έκδοση του Κυπέλλου Κύπρου. Νικήτρια ήταν η Ομόνοια για 12η φορά στην ιστορία της.
The Way I Am (βιβλίο)
Υποσημειώσεις
Κατηγορία:Eminem Κατηγορία:Μουσικές αυτοβιογραφίες
Κύπελλο Κύπρου ποδοσφαίρου ανδρών 2004-05
Σύστημα διεξαγωγής
Στο κύπελλο Κύπρου 2004-05 συμμετείχαν οι 14 ομάδες του πρωταθλήματος Α΄ κατηγορίας 2004-05, οι 14 ομάδες του πρωταθλήματος Β΄ κατηγορίας 2004-05, οι 14 ομάδες του πρωταθλήματος Γ΄ κατηγορίας 2004-05 και οι 12 από τις 14 ομάδες του πρωταθλήματος Δ΄ κατηγορίας 2004-05.
Διεξήχθη σε 7 γύρους. Στους δύο πρώτους γύρους έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Στον τρίτο γύρο έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.
Στον επόμενο γύρο οι ομάδες χωρίζονταν σε τέσσερις ομίλους των τεσσάρων ομάδων. Οι ομάδες κάθε ομίλου αναμετρήθηκαν αναμεταξύ τους από δύο φορές, μία εντός και μία εκτός έδρας. Οι δύο ομάδες που συγκέντρωσαν τους περισσότερους βαθμούς σε κάθε όμιλο προκρίθηκαν στην επόμενη φάση.
Στην προημιτελική και στην ημιτελική φάση έγιναν διπλοί αγώνες και ίσχυε το ίδιο σύστημα διεξαγωγής όπως και στον τρίτο γύρο. Ο τελικός ήταν μονός.
Η κυπελλούχος ομάδα είχε το δικαίωμα συμμετοχής στο Κύπελλο ΟΥΕΦΑ 2005-2006.
Α΄ γύρος
Στον Α΄ γύρο συμμετείχαν οι ομάδες των πρωταθλημάτων Β΄ κατηγορίας 2004-05, Γ΄ κατηγορίας 2004-05 και 12 από τις 14 ομάδες του πρωταθλήματος Δ΄ κατηγορίας 2004-05. Οι δύο ομάδες της Δ΄ κατηγορίας που δεν συμμετείχαν στο κύπελλο ήταν αυτές που είχαν προβιβαστεί από το πρωτάθλημα ένταξης ΣΤΟΚ 2004 στη Δ΄ κατηγορίας 2004-05 τερματίζοντας στη δεύτερη και τρίτη θέση (Διγενής Βορόκλινης και ΘΟΪ Αυγόρου). Η ομάδα που τερμάτισε στην πρώτη θέση του πρωταθλήματος ένταξης ΣΤΟΚ 2004, Ατρόμητος Γεροσκήπου, συμμετείχε στο κύπελλο.
1Ο Απόλλων Λυμπιών δεν παρουσιάστηκε και έτσι ο αγώνας κατακυρώθηκε υπέρ του Αχυρώνα με σκορ 2-0.
Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο.
Γ΄ γύρος
Στον Γ΄ γύρο συμμετείχαν οι ομάδες που προκρίθηκαν από τον Β΄ γύρο και 6 από τις ομάδες του πρωταθλήματος Α΄ κατηγορίας 2004-05 (συμμετείχαν οι ομάδες που τερμάτισαν στις θέσεις 9 έως 11 του πρωταθλήματος Α΄ κατηγορίας 2003-04 και οι 3 ομάδες που προβιβάστηκαν από το πρωτάθλημα Β΄ κατηγορίας 2003-04). Στο γύρο αυτό δεν συμμετείχαν οι πρώτες 8 ομάδες του πρωταθλήματος Α΄ κατηγορίας 2003-04.
Όμιλοι
Στους ομίλους συμμετείχαν οι 8 ομάδες που προκρίθηκαν από τον Γ΄ γύρο και οι υπόλοιπες 8 ομάδες του πρωταθλήματος Α΄ κατηγορίας 2004-05 που είχαν εξαιρεθεί από τον Γ΄ γύρο, δηλαδή αυτές που είχαν τερματίσει στις 8 πρώτες θέσεις του πρωταθλήματος Α΄ κατηγορίας 2003-04. Οι ομάδες που τερμάτισαν στις θέσεις 1 έως 4 στο πρωτάθλημα Α΄ κατηγορίας 2003-04 (ΑΠΟΕΛ, Ομόνοια, Απόλλων, ΑΕΛ) τέθηκαν επικεφαλής των ομίλων και οι ομάδες που τερμάτισαν στις θέσεις 5 έως 8 (Ανόρθωση, Εθνικός Άχνας, ΑΕΠ και Ένωσις Νέων Παραλιμνίου) τοποθετήθηκαν μία ανά όμιλο. Οι 8 ομάδες που προκρίθηκαν από τον Γ΄ γύρο κληρώθηκαν χωρίς περιορισμούς.
Όμιλος Α΄
Η τελική βαθμολογία του Α΄ ομίλου ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Ο πίνακας που ακολουθεί παρουσιάζει τα αποτελέσματα των αγώνων του Α΄ ομίλου:
Όμιλος Β΄
Η τελική βαθμολογία του Β΄ ομίλου ήταν:
Ο πίνακας που ακολουθεί παρουσιάζει τα αποτελέσματα των αγώνων του Β΄ ομίλου:
Όμιλος Γ΄
Η τελική βαθμολογία του Γ΄ ομίλου ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Ο πίνακας που ακολουθεί παρουσιάζει τα αποτελέσματα των αγώνων του Γ΄ ομίλου:
Όμιλος Δ΄
Η τελική βαθμολογία του Γ΄ ομίλου ήταν:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Ο πίνακας που ακολουθεί παρουσιάζει τα αποτελέσματα των αγώνων του Γ΄ ομίλου:
Προημιτελικά
Στην προημιτελική φάση συμμετείχαν οι ομάδες που προκρίθηκαν από τους ομίλους. Οι νικητές των ομίλων κληρώθηκαν με τις ομάδες που τερμάτισαν στη δεύτερη θέση, δίνοντας τον επαναληπτικό αγώνα στην έδρα τους.
Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.
Τελικός
Στον τελικό προκρίθηκαν η Ομόνοια και ο Διγενής. Ο τελικός διεξήχθη στις 22 Μαΐου 2005 στο Νέο Γ.Σ.Π. στη Λευκωσία. Το γήπεδο αυτό ήταν η έδρα της Ομόνοιας, ωστόσο ο Διγενής συμφώνησε όπως διεξαχθεί εκεί ο τελικός. Νικήτρια ήταν η Ομόνοια με σκορ 2-0.
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 2004-2005
Έλλη Κοκκίνου
Η Έλλη Κοκκίνου (Αθήνα ,24 Ιουλίου 1970) είναι Ελληνίδα τραγουδίστρια.
Καριέρα
Έχει συνεργαστεί με πολλούς καλλιτέχνες, όπως: Άννα Βίσση, Δέσποινα Βανδή, Γλυκερία, Μιχάλης Ρακιντζής, Πασχάλης Τερζής, Σάκης Ρουβάς, Τόλης Βοσκόπουλος, Θάνος Πετρέλης, Νατάσα Θεοδωρίδου, Νίκος Οικονομόπουλος, Γιώργος Τσαλίκης, Βασίλης Καρράς, Γιώργος Μαζωνάκης και Καλομοίρα.
Στις 14 Μαρτίου του 2010, σε εκπομπή που έγινε από τον τηλεοπτικό σταθμό Alpha για τις καλύτερες Ελληνίδες τραγουδίστριες από το 1960 μέχρι και το 2010, η Έλλη βρέθηκε στο νούμερο 27. Έχει Πουλήσει πάνω από 160.000 δίσκους.
1998-2000
Το 1996, η Κοκκίνου συνεργάστηκε για πρώτη φορά με τη Sony Music Greece και τον Νοέμβριο του 1998 κυκλοφόρησε το πρώτο της cd single με τίτλο Κάποια Μέρα που αποτελείται από δύο τραγούδια. Η μουσική ήταν του Αντώνη Βαρδή και οι στίχοι είχαν γραφτεί από τη Γιούλα Γεωργίου στο "Κάποια Μέρα" και από τον Μάνο Τσιλιμίδη στο "Όσο Κι Αν Πεθαίνω". Την ίδια χρονιά ερμήνευσε μαζί με τη Χριστίνα Αργύρη το θεματικό τραγούδι της ταινίας της DreamWorks, Ο Πρίγκιπας Της Αιγύπτου, με τίτλο "Τη πίστη αν βρεις" ως Σεπφώρα. Το Μάιο του 1999 κυκλοφόρησε το πρώτο της προσωπικό άλμπουμ με τίτλο Επικίνδυνα Παιχνίδια που αποτελείται από δεκαέξι τραγούδια, δεκα τέσσερα καινούργια και δύο από το cd single που προηγήθηκε, από διάφορους δημιουργούς. Τον Ιούλιο του 2000, κυκλοφόρησε το δεύτερο της προσωπικό άλμπουμ με τίτλο Ανδρική κολώνια, ο οποίος συγκέντρωσε 20.000 πωλήσεις. Τη μουσική των τραγουδιών υπέγραψε ο Κωνσταντίνος Παντζής και τους στίχους η Ναταλία Γερμανού, η Εύη Δρούτσα και η Νίκη Σπυροπούλου.
2002-2006
Το 2002, η Κοκκίνου έφυγε από το δυναμικό της Sony Music και μετακόμισε στην εταιρία της Heaven Music. Από τότε ξεκίνησε η συνεργασία της με το συνθέτη και παραγωγό Φοίβο. Αποτέλεσμα της συνεργασίας αυτής ήταν το τρίτο άλμπουμ της με τίτλο Στο κόκκινο που κυκλοφόρησε το Μάιο του 2003 και αποτελείται από δεκατρία καινούργια τραγούδια σε μουσική και στίχους του Φοίβου, εκτός από τα τραγούδια "Είμαι καλά" και "Θέλω τόσα να σου πω" όπου τους στίχους έγραψε η Ναταλία Γερμανού και τα "Φίλα με" και "Χαρταετός" όπου τους στίχους έγραψε ο Βαγγέλης Κωνσταντινίδης. Πολύ σύντομα κέρδισε χρυσή διάκριση και ξεπερνώντας τις 40.000 πωλήσεις έφτασε τη πλατινένια.
Το 2004, η Κοκκίνου και ο Γιώργος Μαζωνάκης συνεργάστηκαν για το τραγούδι "Το Gucci των Masai", το οποίο βρισκόταν στο Top-10 των καλύτερων τραγουδιών. Μετά από αυτή της την επιτυχία, η Sony Music κυκλοφόρησε ένα Best Of Cd με τις καλύτερες επιτυχίες της με τίτλο Παραδίνομαι. Μετά από αυτή τη πλατινένια της επιτυχία, τον Οκτώβριο της ίδιας χρονιάς επανακυκλοφόρησε το άλμπουμ Στο κόκκινο με τίτλο Στο κόκκινο: Platinum edition, το οποίο περιείχε όλα τα προηγούμενα τραγούδια του δίσκου μαζί με 4 καινούργια και ένα ντουέτο με τον Γιώργο Τσαλίκη, καθώς και ένα DVD. Μαζί με την επανακυκλοφόρηση, το άλμπουμ της κατάφερε να γίνει δυο φορές πλατινένιο μαζί με τις πρώτες πωλήσεις, αγγίζοντας τις 80.000 πωλήσεις. Στις 14 Απριλίου του 2005 βραβεύτηκε ως Καλύτερη Διεθνή Πρωτοεμφανιζόμενη Τραγουδίστρια (Best New International Artist) στη Τουρκία για το άλμπουμ της, Στο Κόκκινο.
Το Νοέμβριο του 2005 κυκλοφόρησε το τέταρτο άλμπουμ της με τίτλο Sex, το οποίο έγινε χρυσό ξεπερνώντας τις 20.000 πωλήσεις και αποτελείται από έντεκα καινούργια τραγούδια και ένα outro. Στη πορεία κέρδισε κι αυτό πλατινένια διάκριση και στις 16 Νοεμβρίου του 2006 επανακυκλοφόρησε με τίτλο Κι Άλλο... Platinum Edition, όπου κι αυτό περιείχε τα προηγούμενα τραγούδια του δίσκου μαζί με τρία καινούργια και ένα ντουέτο μαζί με τον Θάνο Πετρέλη, καθώς και ένα DVD. Μαζί με την επανακυκλοφόρηση, και αυτό το άλμπουμ έγινε πλατινένιο φτάνοντας τις 40.000 πωλήσεις συνολικά και μάλιστα εμπεριέχει και τη γαλλική έκδοση του "Sex" όπου παρουσίασε για πρώτη φορά στα Mad Video Music Awards 2006. Εμφανίστηκε, επίσης, στον πρώτο κύκλο της κωμικής σειράς του Mega, Το Κόκκινο Δωμάτιο, στο 17ο επεισόδιο ("Η Ντίβα" / Α' Προβολή: 09/02/2006) υποδυόμενη την Ελίνα Αλιέντη, μια Ελληνίδα τραγουδίστρια του εξωτερικού που επέστρεψε στην Ελλάδα για τον νέο της δίσκο, κυνηγημένη από έναν άγνωστο αλλά ματαιόδοξο δολοφόνο.
2010-2014 - Νέος Κύκλος Συνεργασίας Με Τον Φοίβο και Την Ολοκαίνουρια Δισκογραφική Εταιρεία Spicy.
Το φθινόπωρο του 2009 αποχώρησε απο τη Sony Music και ακολούθησε τον Φοίβο στη καινούργια του εταιρεία, The Spicy Effect. Αμέσως ξεκίνησε η προετοιμασία για τη νέα της δισκογραφική δουλειά. Στις αρχές του 2010 κυκλοφόρησε το νέο της single "Όντως" σε συνεργασία με τον rapper, Υποχθόνιο. Τον Μάρτιο του 2010 κυκλοφόρησε η remix έκδοση του "Όντως" και στις 30 Απριλίου το νέο της single με τίτλο "Αποχωρώ". Τα τραγούδια είχαν θερμή υποδοχή στο YouTube με χιλιάδες προβολές. Τη χειμερινή σεζόν 2010-11, εμφανίζονταν με τον Βασίλη Καρρά, αρχικά στο FIX στη Θεσσαλονίκη και έπειτα στο TEATRO στην Αθήνα. Αποτέλεσμα αυτής της συνεργασίας ήταν το ντουέτο με τίτλο "Δε Τη Παλεύω" σε μουσική και στίχους του Φοίβου, το οποίο κυκλοφόρησε στις 19 Οκτωβρίου του 2010, κι αυτό ως digital single στο YouTube.
Στις 26 Οκτωβρίου του 2010 ανακοινώθηκε επίσημα από το τηλεοπτικό κανάλι Alpha ο ρόλος της ως κριτής στον δεύτερο κύκλο της εκπομπής Greek Idol, το οποίο ξεκίνησε τον Φεβρουάριο του 2011. Στις 25 Φεβρουαρίου κυκλοφόρησε το επόμενο της single με τίτλο "Ερωτεύτηκα", ενώ στον τελικό του ριάλιτι παρουσίασε για πρώτη φορά τη remix έκδοση του τραγουδιού, αλλά και το καινούργιο της τραγούδι με τίτλο "Τα γενέθλια μου", το οποίο κυκλοφόρησε στις 21 Ιουνίου. Στις 09 Δεκεμβρίου του 2011 κυκλοφόρησε το καινούργιο της άλμπουμ με τίτλο Τα γενέθλια μου, το οποίο έγινε δύο φορές πλατινένιο φτάνοντας τις 25.000 πωλήσεις και αποτελείται από έντεκα τραγούδια.
Τον Σεπτέμβριο του 2012, μετά από την υποστήριξη 160.000 ψήφων απ' όλο τον κόσμο, η Έλλη κατέκτησε το βραβείο "Καλύτερο Τραγούδι στα Βαλκάνια για την Ελλάδα το 2011" στα "Balkan Awards 2011" για το τραγούδι "Ερωτεύτηκα". Στις 15 Οκτωβρίου του 2012 κυκλοφόρησε το νέο της single με τίτλο "Καρδιά Από Γυαλί " σε μουσική και στίχους του Φοίβου. Στις 09 Οκτωβρίου του 2013 κυκλοφόρησε το νέο της single με τίτλο "Καληνύχτα" και στις 09 Ιουνίου του 2014 κυκλοφόρησε ένα ακόμη νέο single με τίτλο "Μάτια Κλειστά". Ήταν το τελευταίο τραγούδι από δισκογραφική εταιρία Spicy καθώς έληξε το συμβόλαιό της με την δισκογραφική εταιρία και επέλεξε να μην το ανανεώσει και να διακόψει ξανά την συνεργασία της με τον Φοίβο.
2015 - 2021 (Δισκογραφικό Συμβολαίο με την Cobalt Music) - Νέα Τραγούδια και Album
Τον Μάρτιο του 2015 ανακοινώθηκε πως η Κοκκίνου ανήκει στο δυναμικό της Cobalt Music. Αποτέλεσμα της νέας συνεργασίας ήταν το νέο της single "Ας Φταίω Πάντα Εγώ", μια ροκ μπαλάντα σε μουσική του Τόνυ Μαυρίδη και στίχους Ευαγγελίας Καραμπατζάκη και Σπύρου Βροχίδη, το οποίο κυκλοφόρησε τη 1η Απριλίου του 2015 με βίντεο κλιπ. Το 2016 κυκλοφόρησε άλλα τρία νέα singles τα οποία έκαναν μια αξιοπρεπή πορεία στο ραδιόφωνο και στο YouTube. Δεύτερο single της χρονιάς ήταν το "Μακάρι", μια αισθαντική ποπ μπαλάντα σε μουσική Βασίλη Γαβριηλίδη και στίχους Θάνου Παπανικολάου, που κυκλοφόρησε τη 1η Φεβρουαρίου. Τρίτο single ήταν το τραγούδι "Το χαμόγελο σου", μια ελαφρολαϊκή ρούμπα με έθνικ ήχο σε μουσική Παναγιώτη Μπρακούλια και στίχους Γρηγόρη Βαξεβανέλη, το οποίο κυκλοφόρησε στις 06 Ιουνίου. Τέταρτο single ήταν το "Ο θεός είναι γυναίκα", ένα ποπ dance κομμάτι σε μουσική Βασίλη Γαβριηλίδη και στίχους Θάνου Παπανικολάου, το οποίο κυκλοφόρησε στις 03 Οκτωβρίου.
Τον Μάρτιο του 2017 ανακοινώθηκε ότι η Κοκκίνου θα βρίσκεται στη κριτική επιτροπή του σόου μεταμφιέσεων, Your Face Sounds Familiar, το οποίο προβάλλεται από τους τηλεοπτικούς δέκτες του ΑΝΤ1 με παρουσιάστρια τη Μαρία Μπεκατώρου. Τον Ιούνιου του ίδιου έτους κυκλοφόρησε τη νέα της ολοκληρωμένη δισκογραφική δουλειά από τη Cobalt Music και συνολικά έβδομο άλμπουμ της, με τίτλο Αυτή είμαι εγώ. Ο δίσκος περιέχει δέκα τραγούδια, με έξι καινούργια τραγούδια και τα τέσσερα singles που προηγήθηκαν. Αν και δε σημείωσε μεγάλη επιτυχία ως προς τις πωλήσεις του και τις προβολές στο YouTube, σε σχέση με τις προηγούμενες δουλειές της, κράτησε μια αξιοπρεπή πορεία στα ραδιόφωνα. Στις 11 Ιουνίου του 2018, έναν χρόνο μετά τη κυκλοφορία του τελευταίου άλμπουμ, κυκλοφόρησε το νέο της single με τίτλο "Όλα λάθος" μαζί με βίντεο κλιπ σε σκηνοθεσία Βαγγέλη Τσαουσόπουλου. Η μουσική ανήκει στον ισραηλινό συνθέτη, Doron Medalie, και οι ελληνικοί στίχοι στη Βίκυ Γεροθόδωρου.
Στις 3 Δεκεμβρίου του 2018, η Έλλη κυκλοφόρησε το single με τίτλο "Ξημερώματα Σαββάτου", μια ερωτική ποπ μπαλάντα σε μουσική Γιάννη Φρασέρη και στίχους Βασίλη Γιαννόπουλου, μαζί με βίντεο κλιπ σε σκηνοθεσία Βαγγέλη Τσαουσόπουλου. Την άνοιξη του 2019 θα συνεργαστεί επί σκηνής με τον Νότη Σφακιανάκη και τους Going Through στο CLUB VOGUE στην Θεσσαλονίκη. Στις 24 Ιουνίου του 2019 κυκλοφορεί το τρίτο της single για το 2018 με τίτλο "Τάξε μου", σε μουσική Γιάννη Φρασέρη και στίχους Αλέξανδρου Ελευθεριάδη, το οποίο συνέχισε την επιτυχία μαζί με τα προηγούμενα singles, μαζί με βίντεο κλιπ σε σκηνοθεσία Γιώργου Μπενιουδάκη. Στις 3 Απριλίου του 2020 κυκλοφόρησε το single μαζί με τίτλο "Να την αγαπάς", μια ελαφρολαϊκή ρούμπα σε μουσική Χρήστου Σαντικάι και στίχους Γρηγόρη Βαξεβανέλη, μαζί με βίντεο κλιπ σε σκηνοθεσία Βαγγέλη Τσαουσόπουλου. Στις 15 Ιανουαρίου του 2021 κυκλοφόρησε το νέο της single με τίτλο "Τι Έχω Τραβήξει", σε μουσική Γιώργου Κακοσαίου και στίχους Νίκου Σαρρή, μαζί με βίντεο κλιπ, το οποίο σκηνοθέτησε ο Βαγγέλης Τσαουσόπουλος. Πρόκειται για ένα ελαφρολαϊκό ζεϊμπέκικο που αποτελεί τον προάγγελο της νέας δισκογραφικής δουλειάς της Κοκκίνου. Το Φεβρουάριο του 2021 κυκλοφόρησε το νέο άλμπουμ με τίτλο: Τα συναισθήματα μου και περιέχει δέκα τραγούδια. Τη μουσική των τραγουδιών υπογράφουν ο Χρήστος Σαντικάι, ο Γιάννης Φρασέρης, ο Γιώργος Κακοσαίος, ο Doron Medalie και τους στίχους των τραγουδιών υπογράφουν ο Γρηγόρης Βαξεβανέλης, ο Βαγγέλης Κωνσταντινίδης, ο Βασίλης Γιαννόπουλος, ο Νίκος Σαρρής και η Βίκυ Γεροθόδωρου.
2022 - 2023 Νέα Δισκογραφική Εταιρεία (Panik Records - Και Νέα Singles)
Έλλη Κοκκίνου μετά Από 7 Χρόνια στην Δισκογραφική εταιρία Cobalt Music. Υπέγραψε συμβόλαιο συνεργασίας με την Panik Records. Και 1η Απριλίου κυκλοφορεί το νέο της τραγούδι με τίτλο "Μου Χει Στοιχίσει".
Στις 24 Οκτωβρίου κυκλοφορεί το νέο της τραγούδι με τίτλο" Για Φαντάσου" το οποίο είναι μια ανεβαστική ρούμπα.
ΑΚ Μπελλιντσόνα
Η ΑΚ Μπελλιντσόνα (ιταλικά: AC Bellinzona) είναι ελβετική ποδοσφαιρική ομάδα με έδρα την πόλη Μπελλιντσόνα. Ιδρύθηκε το 1904 και κέρδισε το Πρωτάθλημα ποδοσφαίρου Ελβετίας την περίοδο 1947-48.
Η Μπελλιντσόνα είναι μια ιταλόφωνη περιοχή και έτσι πολλές ιταλικές ομάδες της Σέριε Α δάνειζαν νέους ποδοσφαιριστές τους στην ΑΣ Μπελλιντσόνα, ώστε να αποκτήσουν εμπειρίες συμμετοχής σε πρώτη ομάδα. Η ομάδα προβιβάστηκε στο Πρωτάθλημα ποδοσφαίρου Ελβετίας νικώντας την ΦΚ Σεν Γκάλεν με συνολικό σκορ 5-2 στα πλέο-οφ την περίοδο 2007-2008. Αγωνίστηκε στην ανώτατη κατηγορία την περίοδο 2008-09. Τελευταία φορά που συμμετείχε στην κατηγορία ήταν τη σεζόν 1989-90. Σαν φιναλίστ του Κυπέλλου Ελβετίας, η ομάδα προκρίθηκε στο Κύπελλο ΟΥΕΦΑ 2008-2009 όπου κέρδισε την Αραράτ Ερεβάν στην Αρμενία στην πρώτο προκριματικό γύρο.
Εξωτερικοί σύνδεσμοι
Κατηγορία:Ποδοσφαιρικές ομάδες Ελβετίας Κατηγορία:Ιδρύσεις ποδοσφαιρικών ομάδων το 1904
Ο Τέλειος Γάμος
Το Ο Τέλειος Γάμος (πρωτότυπος τίτλος: Le Beau Mariage) είναι ταινία γαλλικής παραγωγής του 1982 σε σενάριο και σκηνοθεσία Ερίκ Ρομέρ και με πρωταγωνιστές τους Μπεατρίς Ρομάν, Αντρέ Ντισολιέ, Αριέλ Ντομπάσλ και Φεοντόρ Ατκίν. Είναι μία από τις έξι ταινίες του Ρομέρ στον κύκλο "Κωμωδίες και Παροιμίες" (Comédies et Proverbes).
Περίληψη
Η Σαμπίν, μια φοιτήτρια Ιστορίας της Τέχνης, συνειδητοποιεί ότι ο παντρεμένος και οικογενειάρχης εραστής της, ο ζωγράφος Σιμόν, δεν πρόκειται να εγκαταλείψει την οικογένεια του για χάρη της. Αποφασίζει να τον εγκαταλείψει αυτή, αλλά κυρίως αποφασίζει να παντρευτεί. Γνωρίζει τον Εντμόντ, έναν όμορφο, πλούσιο και ελεύθερο νέο και σχεδιάζει τον τέλειο γάμο.
Εξωτερικοί σύνδεσμοι
Κατηγορία:Γαλλικές ταινίες Κατηγορία:Γαλλόφωνες ταινίες Κατηγορία:Ταινίες σε σκηνοθεσία Ερίκ Ρομέρ Κατηγορία:Ταινίες του 1982
Υποβολέας
thumb|Υποβολέας του 18ου αιώνα σε ώρα εργασίας (κάτω δεξιά). Ο υποβολέας είναι ο συντελεστής μιας θεατρικής παράστασης ο οποίος, κατά τη διάρκεια μιας πρόβας ή και της ίδιας της παράστασης, υπενθυμίζει σε ηθοποιό τα λόγια του ρόλου του στο έργο αν αυτός ή αυτή τα ξεχάσει. Επίσης, μπορεί να του θυμίσει να μετακινηθεί επάνω στη σκηνή, στη θέση που έπρεπε να βρίσκεται σύμφωνα με την εκάστοτε σκηνοθεσία του έργου που παίζεται. Στην όπερα, ο υποβολέας εκφέρει τις πρώτες λέξεις κάθε φράσεως (σιωπηλά ή με πολύ χαμηλή φωνή) «προληπτικά», λίγα δευτερόλεπτα πριν έρθει η σειρά του τραγουδιστή να τις τραγουδήσει.
Η θέση του υποβολέα είναι είτε στο υποβολείο, έναν μικρό ειδικό χώρο κάτω από το εμπρόσθιο μέρος της σκηνής του θεάτρου, μεταξύ κοινού και ηθοποιών, με άνοιγμα μόνο προς την πλευρά των ηθοποιών, έτσι ώστε ο υποβολέας να είναι αθέατος από το κοινό. Εναλλακτικά μπορεί να βρίσκεται στην άκρη της σκηνής, στη λεγόμενη «γωνία του υποβολέα» ή «πλευρά του υποβολέα». Στην αγγλοσαξονική θεατρική παράδοση αυτή η πλευρά είναι η δεξιά όπως βλέπουν οι θεατές. Η σύγχρονη τεχνολογία έχει διευκολύνει το έργο του υποβολέα, με τη χρήση μικρών οθονών που δείχνουν στους ηθοποιούς ή τραγουδιστές τα λόγια, καθώς και κλιματισμού για το κουβούκλιο. Η παραδοσιακή δυσκολία του έργου αυτού φαίνεται από την ιστορία που αφηγείται ο Αμερικανός υποβολέας Φίλιπ Άιζενμπεργκ (Philip Eisenberg) σχετικά με μία παράσταση όπου η Μαρία Κάλλας ήθελε δυνατότερη φωνή από τον υποβολέα. Η Κάλλας προσποιήθηκε μία υπόκλιση ακριβώς μπροστά στο υποβολείο και, χωρίς να το προσέξει το ακροατήριο, είπε στον υποβολέα στα ιταλικά (τη γλώσσα της όπερας): più forte!, δηλαδή «πιο δυνατά».
Σήμερα πλέον, στο επαγγελματικό θέατρο πρόζας δεν χρησιμοποιείται υποβολέας κατά τη διάρκεια των παραστάσεων. Αν προκύψει απόλυτη ανάγκη, το έργο του υποβολέα μπορεί να γίνει, πολύ διακριτικά, από κάποιον άλλο ηθοποιό που βρίσκεται πάνω στη σκηνή.
Παραπομπές
Υποβο
Περιφέρεια Ταντζουρά
Η Περιφέρεια Ταντζουρά (αραβικά: تجورة, γαλλικά: Tadjourah) είναι μια περιφέρεια του Τζιμπουτί. Έχει έκταση 7.100 τ.χλμ. και πληθυσμό 89.567 κατοίκων (2012). Πρωτεύουσα είναι η Ταντζουρά.
Γεωγραφία
Η Περιφέρεια Ταντζουρά βρίσκεται βορειοδυτικά του Τζιμπουτί. Συνορεύει στα βορειοδυτικά με την Περιφέρεια Ομπόκ και την Ερυθραία, στα νοτιοδυτικά με την Περιφέρεια Άρτα και την Περιφέρεια Ντικίλ και στα δυτικά με την Αιθιοπία. Έχει έκταση 7.100 τ.χλμ.. Είναι σε έκταση η δεύτερη μεγαλύτερη περιφέρεια του Τζιμπουτί. .
Επαρχίες
Η Ταντζουρά συμπεριλαμβάνει τέσσερις επαρχίες: Μπαλό, Ντορρά, Ραντά και Ταζουρά.
Μεταφορές
Το κυριότερο αεριδρόμιο είναι το Ταντζουρά.
Παραπομπές
Ταντζουρά
Κώστας Δήμου
Ο Κώστας Δήμου (γεννήθηκε 26 Δεκεμβρίου 1936, Άρτα ) είναι Έλληνας πρώην διεθνής διαιτητής καλαθοσφαίρισης, ο ένας από τους δύο ιδρυτές και μακροβιότερος πρόεδρος της ΟΔΚΕ και νυν επίτιμος πρόεδρός της.
Διαιτήτευσε εκατοντάδες αγώνες καλαθόσφαιρας στην Ελλάδα και την Ευρώπη μεταξύ 1961 και 1981, αναδεικνυόμενος σε μία από τις πλέον εμβληματικές φυσιογνωμίες του χώρου. Ήταν παρών σε δύο Ολυμπιάδες, το 1972 και το 1980, ενώ έχει διαιτητεύσει τον τελικό του Παγκοσμίου Πρωταθλήματος το 1967 και τον τελικό των Ολυμπιακών Αγώνων το 1980 στο τουρνουά των γυναικών. Είναι οικονομολόγος στο επάγγελμα. Εργάστηκε ως Βοηθός Γενικός Διευθυντής στην Εμπορική Τράπεζα της Ελλάδας μέχρι το 1994. Το 1979 προχώρησε στην ίδρυση, μαζί με το Γιάννη Καραδημήτρη, της ΟΔΚΕ (Oμοσπονδία Διαιτητών Καλαθοσφαίρισης Ελλάδας), της οποίας διετέλεσε πρόεδρος επί μία ολόκληρη 20ετία. Είναι ο πρώτος Έλληνας και ο τρίτος Ευρωπαίος διαιτητής που εισήχθη στο "Hall of Fame" της FIBA. Συνολικά πέντε Έλληνες (μαζί με τους Νίκο Γκάλη, Παναγιώτη Φασούλα, Παναγιώτη Γιαννάκη και Κώστα Ρήγα) είναι τα μέχρι τώρα μέλη του Hall of Fame.
Εξωτερικοί σύνδεσμοι
Κατηγορία:Καλαθοσφαίριση στην Ελλάδα Κατηγορία:Έλληνες διαιτητές καλαθοσφαίρισης Κατηγορία:Εισαχθέντες στο Hall of Fame της FIBA
Καιρός
Με τον γενικό όρο καιρός εννοείται η κατάσταση της ατμόσφαιρας της Γης σε συγκεκριμένο τόπο και χρόνο από την άποψη της θερμοκρασίας, της πίεσης της υγρασίας και του υφισταμένου ανέμου (ένταση και διεύθυνση), με ότι άλλο φαινόμενο συνοδεύει αυτά, τόσο στην ξηρά, όσο και στη θάλασσα ή στον υπερκείμενο αέρα του ίδιου πάντα τόπου. Η επιστήμη που εξετάζει τον καιρό είναι η Μετεωρολογία. Συνεπώς θα μπορούσε να ορισθεί ότι καιρός είναι το σύνολο των μετεωρολογικών παραμέτρων σε μία συγκεκριμένη τοποθεσία και κατά μία συγκεκριμένη χρονική στιγμή.